Na osnovu člana 94. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20, 33/21), člana 118. Zakona o radu ( „Službene novine Federacije BiH“, broj: 26/16, 89/18, 44/22), člana 179. Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“ broj: 24/22,40/22 i 7/24), člana 130. Pravila JU OŠ «Silvije Strahimir Kranjčević» Sarajevo, člana 165. Pravilnika o radu (broj: 01-01-1509-1/22 od 28.11.2022.godine) uz prethodnu konsultaciju Sindikalne podružnice JU OŠ „Silvije Strahimir Kranjčević“ Sarajevo (broj: 25/24, od 13.3.2024 godine), Školski odbor JU OŠ "Silvije Strahimir Kranjčević" Sarajevo, na 34. sjednici održanoj dana 19.03.2024. godine donosi

**PRAVILNIK**

**O IZMJENAMA I DOPUNAMA PRAVILNIKA O RADU**

**Član 1.**

**(Dopuna člana 2.)**

U Pravilniku o radu broj: 01-01-1509-1/22 od 28.11.2022.godine, izmjene Pravilnika o radu broj: 01-01-461-1/23 od 26.05.2023.godine, u članu 2. dodaju se novi stavovi (9), (10), (11), (12), (13), (14), (15) i (16) koji glase:

„ (9) Radnik koji je imenovan na funkciju pomoćnika direktora i ima ugovor o radu na neodređeno vrijeme u ustanovi, na njegov će zahtjev ugovor o radu mirovati do prestanka mandata.

(10) Zahtjev iz prethodnog stava ovog člana pomoćnik direktora podnosi školskom odboru u roku od 30 dana od imenovanja na funkciju pomoćnika direktora, odnosno pomoćnik direktora koji je u vrijeme donošenja Kolektivnog ugovora o izmjenama i dopunama Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo („Službene novine Katnona Sarajevo“, br.7/24) zatečen na funkciji pomoćnika direktora u roku od 30 dana od dana stupanja na snagu ovog Kolektivnog ugovora.

(11) U slučaju daje pomoćnik direktora imenovan na navedenu funkciju sa nepunim radnim vremenom, Školski odbor obavezuje direktora da sa imenovanim zaključi Ugovor o radu na određeno vrijeme za poslove za koje ima zaključen osnovni ugovor za preostali dio radnog vremena.

(12) Predsjednik Školskog odbora, nakon donošenja Odluke o imenovanju pomoćnika direktora i Odluke o mirovanju prava i obaveza iz radnog odnosa za pomoćnika direktora, zaključuje ugovor o radu sa imenovanim za obavljanje poslova pomoćnika direktora na period naveden u Odluci o imenovanju.

(13) Radnik iz stava (9) ovog člana ima pravo vratiti se na rad u ustanovu u kojoj je prethodno radio, ako podnese pisani zahtjev za povratak na te poslove u roku od 30 dana od dana prestanka obavljanja poslova pomoćnika direktora, u protivnom mu prestaje radni odnos.

(14) Ako je za sticanje određenih prava važno prethodno trajanje radnog odnosa sa ustanovom, radniku iz stava (9) ovog člana, nakon povratka na rad, period mirovanja ugovora o radu ubraja se u neprekinuto trajanje radnog odnosa.

(15) Radnika iz stava (9) ovog člana do povratka na poslove za koje mu ugovor o radu miruje zamjenjuju lica u radnom koji se zasniva iskljuivo na određeno vrijeme.

(16) Školski odbor može razriješiti dužnosti pomoćnika direktora, a na prijedlog direktora ustanove i prije isteka mandata.“

**Član 2.**

**(Izmjena u članu 33.)**

U članu 33. stav (9) mjenja se i glase:

„(9) Za rad i postignute rezultate u radu , radno se ocjenjuju i radnici na tehničkim i pomoćno-tehničkim poslovima (u daljem tekstu: pomoćno-tehničko osoblje), ali se na njih ne primjenjuju odredbe ovog Pravilnika koje se odnose na unapređenje nastavnika, stručnih saradnika i saradnika.“

Iza stava (10) dodaju se novi stavovi (11) i (12) i glase:

„(11) Dio plaće koji pripada pomoćno-tehničkom osoblju u ustanovi (domar, ložač, dnevni čuvar, spremačica, kuhar, servirka, i sl.) po osnovu ocjene rada utvrđuje se kako slijedi:

a) za ocjenu "izuzetno uspješan" 5% od osnovne plaće,

b) za ocjenu "uspješan" 2% od osnovne plaće.

(12) Procenat na ime ocjene rada iz stava (11) ovog člana pripada radniku iz stava (11) na šestomjesečnom nivou, nakon šestomjesečnog praćenja rada radnika do sljedećeg ocjenjivanja.“

**Član 3.**

**(Dopuna člana 39.)**

U članu 39. iza stava (1) dodaje se novi stav (2) i glasi:

„ (2) Predmet ocjenjivanja i broj bodova pomoćno-tehničkog osoblja utvrđuje se prema rezultatima rada koje su postigli na šestomjesečnom nivou, nakon šestomjesečnog praćenja rada u, i to:

1. kvalitetno, efikasno, i blagovremeno obavljanje poslova – do 15 bodova,
2. predanost i marljivost u službi, korektan odnos prema sredstvima za rad, racionalno korištenje radnog vremena i prisutnost na poslu – do 10 bodova,
3. iskazivanje ličnih osobina na poslu kao što su odnosi i ponašanje prema strankama i radnim kolegama – do 5 bodova.''

**Član 4.**

**(Izmjena člana 40.)**

Član 40. mjenja se i glasi:

**„Član 40.**

**(Ocjene rada)**

(1) Opisne ocjene rada Saradnika su:

* 1. **naročito uspješan** (od 31-35 bodova)
	2. **uspješan** (od 25-30 bodova)
	3. **dobar** (od 17-24 bodova)
	4. **zadovoljava** (od 9-16 bodova)
	5. **nezadovoljava** (od 0-8 bodova).

(2) Opisne ocjene rada pomoćno-tehničkog osoblja su:

1. **izuzetno uspješan** od 26-30 bodova
2. **uspješan** od 20 do 25 bodova,
3. **dobar** od 14 do 19 bodova,
4. **zadovoljava** od 9 do 13 bodova,
5. **ne zadovoljava** od 0-8 bodova.

(3) Ocjenjivanje Saradnika i pomoćno-tehničkog osoblja vrši direktor škole.

(4) Ocjena »naročito uspješan« odgovara ocjeni »naročito se ističe«, dok ocjena »uspješan« odgovara ocjeni »ističe se«, kod ocjenjivanja radnika – nastavnika i stručnih saradnika.

(5) Na ocjenu o svom radu Saradnik i pomoćno-tehničko osoblje imaju pravo prigovora Školskom odboru u roku od osam dana od dana prijema rješenja o ocjenjivanju.

(6) Školski odbor je dužan razmotriti sve izvještaje i dokumentaciju iz pojedinačnog (personalnog) dosjea Saradnika i pomoćno-tehničkog osoblja.

(7) Organ upravljanja u ponovnom postupku ocjenjivanja rada saradnika i pomoćno-tehničkog osoblja utvrđuje ocjenu o radu i o tome donosi rješenje.

(8) Školski odbor je dužan donijeti rješenje u roku od 15 dana nakon prijema prigovora.

(9) Ocjena »ne zadovoljava« mora biti posebno obrazložena.«

**Član 5.**

**(Dopuna člana 45.)**

U članu 45. iza stava (9) dodaju se novi stavovi (10) i (11) i glase:

„ (10) Nastavnik razredne nastave, nastavnik predmetne nastave, pedagog, psiholog, defektolog, logoped, bibliotekar, asistent, koristi vrijeme kada učenici nemaju redovnu nastavu, prvenstveno za kolektivno i individualno stručno usavršavanje (u ustanovi i van ustanove), koje je propisano zakonom, podzakonskim aktima i općim aktima ustanove, odnosno utvrđeno posebnim programom stručnog usavršavanja, koji se donosi u ustanovi za tu godinu. Nastavnici u ovo vrijeme rade na poslovima sređivanja pedagoške dokumentacije, planiranja i programiranja nastave za naredni period, pisanja godišnjih i polugodišnjih izvještaja, realizacije programa instruktivne nastave, konsultacija, obavljaju razredne, dopunske, popravne, maturske i prijemne ispite, i za to vrijeme im pripada plata i naknada plate.

(11) Direktor utvrđuje raspored radnog vremena za vrijeme raspusta za učenike, koji sadrži obim i mjesto obavljanja radnih zadataka, s tim da obim radnog vremena ne može biti utvrđen u većem obimu u odnosu na utvrđeno radno vrijeme za vrijeme nastavnog procesa."

**Član 6.**

**(Izmjena u članu 90.)**

U članu 90. stav (4) mjenja se i glasi:

„(4) Koeficijenti složenosti poslova utvrđeni su Kolektivnim ugovorom za djelatnost predškolskog odgoja i osnovnog odgoja i obrazovanja kako slijedi:

|  |  |  |  |  |  |
| --- | --- | --- | --- | --- | --- |
| **Red.br.** | **Pratni razred** | **Poslovi** | **Zvanje** | **Stručna sprema** | **Koeficijent** |
| 1.  | II | Direktor ustanove |  | VII ili II ciklus bolonje (300 ECTS) | 5,66 |
| 2. | III | Pomoćnik direktora (voditelj dijela nastavnog procesa) škole | 5,18 |
| 3. | IV | Nastavnik | Viši savjetnik | VII, I i II ciklus bolonje (180, 240 i 300 ETCS)  | 4,83 |
| Pedagog, psiholog, pedagog/psiholog, socijalni pedagog, defektolog, logoped, psihomotorni reedukator, surdioaudiolog audiorehabilitator, asistent u odjeljenju, bibliotekar, socijalni radnik, nastavnik u produženom boravku, sekretar, samostalni referent za plan i analizu (računovodstveno-finansijski radnik), rukovalac nastavnom tehnikom (rukovalac nastavnom tehnikom i EMIS odgovorna osoba),  | Stručni saradnik savjetnik |
| 4. | V | Nastavnik | Savjetnik | VII, I i II ciklus bolonje (180, 240 i 300 ETCS)  | 4,60 |
| Pedagog, psiholog, pedagog/psiholog, socijalni pedagog, defektolog, logoped, psihomotorni reedukator, surdioaudiolog audiorehabilitator, asistent u odjeljenju, bibliotekar, socijalni radnik, nastavnik u produženom boravkuSekretar, samostalni referent za plan i analizu (računovodstveno-finansijski radnik), rukovalac nastavnom tehnikom (rukovalac nastavnom tehnikom i EMIS odgovorna osoba) | Viši stručni saradnik |
| 5. | VI | Nastavnik | Mentor | VII, I i II ciklus bolonje (180, 240 i 300 ETCS)  | 4,48 |
| Pedagog, psiholog, pedagog/psiholog, socijalni pedagog, defektolog, logoped, psihomotorni reedukator, surdioaudiolog audiorehabilitator, asistent u odjeljenju, bibliotekar, socijalni radnik, nastavnik u produženom boravku ,sekretar, samostalni referent za plan i analizu (računovodstveno-finansijski radnik), rukovalac nastavnom tehnikom (rukovalac nastavnom tehnikom i EMIS odgovorna osoba), | Samostalni stručni saradnik |
| 6. | VII | Nastavnik |  | VII, I i II ciklus bolonje (180, 240 i 300 ETCS)  | 4,36 |
| Pedagog, psiholog, pedagog/psiholog, socijalni pedagog, defektolog, logoped, psihomotorni reedukator, surdioaudiolog audiorehabilitator, asistent u odjeljenju, bibliotekar, socijalni radnik, nastavnik u produženom boravku, sekretar, samostalni referent za plan i analizu (računovodstveno-finansijski radnik), rukovalac nastavnom tehnikom (rukovalac nastavnom tehnikom i EMIS odgovorna osoba) |
| 7. | VIII | Nastavnik | Viši Savjetnik | VI | 4,48 |
| Adinistrativni radnik, nastavnik u produženom boravkuRadnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu (računovodstveno-finansijski radnika), sektretara i rukovaoca nastavnom tehnikom (rukovalac nastavnom tehnikom i EMIS odgovorna osoba),  | Stručni saradnik savjetnik |
| 8. | IX | Nastavnik | Savjetnik | VI | 4,36 |
| Adinistrativni radnik, nastavnik u produženom boravkuRadnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu (računovodstveno-finansijski radnika), sektretara i rukovaoca nastavnom tehnikom (rukovalac nastavnom tehnikom i EMIS odgovorna osoba), | Viši stručni saradnik |
| 9. | X | Nastavnik | Mentor | VI | 4,24 |
| Adinistrativni radnik, nastavnik u produženom boravkuRadnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu (računovodstveno-finansijski radnika), sektretara i rukovaoca nastavnom tehnikom (rukovalac nastavnom tehnikom i EMIS odgovorna osoba), | Samostalni stručni saradnik |
| 10. | XI | NastavnikAdinistrativni radnik, nastavnik u produženom boravkuRadnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu (računovodstveno-finansijski radnika), sektretara i rukovaoca nastavnom tehnikom (rukovalac nastavnom tehnikom i EMIS odgovorna osoba), |  | VI | 4,13 |
| 11. | XII | Nastavnik Radnik zatečen na poslovima: sekretara, samostalnog referenta za plan i analizu (računovodstveno-finansijski radnika), bibliotekara, administrativni radnik | Viši konsultant | IV | 4,13 |
| 12. | XIII | Nastavnik Radnik zatečen na poslovima: sekretara, samostalnog referenta za plan i analizu (računovodstveno-finansijski radnika), bibliotekara, administrativni radnik | Konsultant | IV | 4,00 |
| 13. | XIV | Nastavnik Radnik zatečen na poslovima: sekretara, samostalnog referenta za plan i analizu (računovodstveno-finansijski radnika), bibliotekara, administrativni radnik | Mentor | IV | 3,88 |
| 14. | XV | Nastavnik Radnik zatečen na poslovima: sekretara, samostalnog referenta za plan i analizu (računovodstveno-finansijski radnika), bibliotekara, administrativni radnik |  | IV | 3,83 |
| 15. | XVI | Administrativno-računovodstveni radnik | Viši referent | IV | 3,18 |
| 16. | XVII | Administrativno-računovodstveni radnik | Referent | IV | 3,06 |
| 17. | XVIII | Administrativno-računovodstveni radnik | Mlađi referent | IV | 2,94 |
| 18. | XIX | Domar, ložač, kuhar, vozač, električar, vodoinstalater, domar/ložač/dnevni čuvar, vešerica i sl.  |  | III,IV | 2,90 |
| 19. | XX | Nočni čuvar, dnevni čuvar |  | III, IV | 2,59 |
| 20. | XXI | Spremačica, servirka, pomoćni radnik u kuhinji, domaćica |  | NK, IV | 2,59 |

Iza stava (4) dodaje se novi stav (5) i glasi:

» (5) Koeficijenti za obračun plaće iz stava (4) ovog člana se primjenjuju od 01.03.2024. godine.

**Član 7.**

**(Izmjena člana 92.)**

Član 92. mjenja se i glasi:

**»Član 92.**

**(Povećanje troškova života i inflacije)**

(1) U slučaju povećanja indeksa potrošačkih cijena mjerenih od strane Federalnog zavoda za statistiku, većih od 5% osnovica za utvrđivanje plata će biti sporazumno povećavana na mjesečnom nivou.

(2) Ukoliko se osnovna plaća isplaćuje u iznosu od 70% prosječne neto plaće isplaćene u Federaciji Bosne i Hercegovine, prema posljednjem objavljenom statističkom podatku, u tom slučaju se na taj iznos vrši uvećanje plaće za 10%.

(3)Uvećanja iz stavova (1) i (2) ovog člana se primjenjuju od 01.01.2024. godine.“

**Član 8.**

**(Izmjena u članu 110.)**

U članu 110. stav (1) mjenja se i glasi:

» (1) Radnik ima pravo na otpremninu prilikom odlaska u penziju u visini svojih šest ostvarenih prosječnih neto plaća isplaćenih u prethodnih šest mjeseci ili pet prosječnih plaća isplaćenih u Federaciji Bosne i Hercegovine prema posljednjem objavljenom podatku Federalnog zavoda za statistiku, ako je to za njega povoljnije.«

**Član 9.**

**(Izmjene u članu 129.)**

U članu 129. tačke 9), 10) i 12) se brišu.

U tački 14) riječi: »i koje nisu propisane kao teške povrede radne dužnosti« se brišu.

**Član 10.**

**(Stupanje na snagu)**

Ovaj Pravilnik stupa na snagu osmog dana od dana objavljivanja na oglasnoj ploči Škole.

Broj: 01-01-394/24 PREDSJEDNICA

ŠKOLSKOG ODBORA

Sarajevo, 19.03.2024. godine

 Ajfa Čičkušić